**Základná škola s materskou školou Jarabina**

**065 31 Jarabina 258**

**Správa o výchovno-vzdelávacej činnosti,**

**jej výsledkoch a podmienkach**

**materskej školy v šk. r. 2020/2021**

**Vypracovala zástupkyňa pre MŠ:** Anna Sukovatá

V Jarabine dňa 20. 09. 2021

**1. Triedy**

Z nich s celodennou starostlivosťou: 1

s poldennou starostlivosťou: 0

počet tried spolu: 1

**2. Deti**

**Počet detí v triede: 21**

Z nich s celodennou starostlivosťou: 16

S poldennou starostlivosťou: 5

a) Počet detí v MŠ spolu: 21, z toho 8 dievčat a 13 chlapcov

b) Počet detí mladších ako 3 roky: 1

c) Počet z nich s postihom: 0

d) Počet individuálne integrovaných: 0

e) Počet evidovaných detí v hmotnej núdzi: 0

f) Počet detí, ktoré na základe žiadosti rodičov nebolo možné prijať pre nedostatok miesta: 5

**3. Zamestnanci školy**

Z nich - pedagogickí zamestnanci: 2

- nepedagogickí zamestnanci: 2

a) Počet všetkých zamestnancov školy: 4

b) Kvalifikovanosť pedagogických zamestnancov: 100 %

c) Počet zamestnancov, ktorí si dopĺňali kvalifikáciu: 0

**4. Ďalšie vzdelávanie pedagogických zamestnancov:**

Získané vedomosti a zručnosti uplatňujeme pri výkone svojej pedagogickej činnosti.

# P. Anna Sukovatá sa 21.04. 2021 zúčastnila online [webinára - Povinné predprimárne vzdelávanie v praxi materských škôl.](https://www.minedu.sk/data/att/19513.zip) Okrem toho pravidelne študovala tieto materiály:

# Stanoviská a informatívne materiály MŠ a VSR.

# [Vyhláška o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení č. 435/2020 Z. z.](https://www.slov-lex.sk/pravne-predpisy/SK/ZZ/2020/435/20210101)

# [Novela vyhlášky o škole v prírode č. 436/2020 Z. z.](https://www.slov-lex.sk/pravne-predpisy/SK/ZZ/2020/436/20210101.html)

* [Novela vyhlášky o materskej škole č. 438/2020 Z. z.](https://www.slov-lex.sk/pravne-predpisy/SK/ZZ/2020/438/)
* Vypracovanie školského poriadku v MŠ
* Úpravy v rámci debyrokratizácie v školskej legislatíve
* Školský zákon – povinné predprimárne vzdelávanie, metodika PPV

Okrem toho sa venovala štúdiu odbornej literatúry, metodík.

P. Zlatica Šlampiaková sa venovala štúdiu odborných metodík a metodiky pre PPV „Sprievodca cieľmi a obsahom“ a novej literatúry pre deti, zdokonaľovala sa pri práci s IKT technológiami, vypracovávala pracovné listy pre deti v nadväznosti na ŠkVP.

**5. Výkon štátnej správy riaditeľky ZŠ s MŠ:**

V zmysle ustanovenia § ods.6 zákona NR SR č. 596/2003 Z. z.

**Druh vydaného rozhodnutia**:

Rozhodnutie o prijatí dieťaťa na predprimárne vzdelávanie: 4

Rozhodnutie o neprijatí na predprimárne vzdelávanie: 5

Rozhodnutie o prijatí na adaptačný pobyt: 0

Osvedčenie o absolvovaní predprimárneho vzdelávania: 0

**6. Aktivity a prezentácia MŠ**

**Klíma materskej školy**

Poskytujeme  deťom aj zamestnancom príjemné, motivujúce, esteticky upravené a čisté prostredie. Učiteľky dotvárajú interiér  výsledkami detskej tvorby, vlastnou tvorbou, nástenkami, tablami, kvetmi a prírodninami. Rodičov aj verejnosť informujeme o dianí V MŠ prostredníctvom informačných tabúľ a aj prostredníctvom webovej stránky školy. Aj keď v tomto školskom roku sme sa kvôli pandemickej situácii v štáte nezúčastňovali aktivít spoločenského, kultúrneho a športového charakteru, prezentovali sme sa na webstránke školy a obce.

**Život v materskej škole**

V školskom roku 2020/2021 navštevovalo MŠ 21 detí, z toho 8 dievčat a 13 chlapcov. Na primárne vzdelávanie nepostúpilo žiadne dieťa, pretože MŠ navštevovala len jedna predškoláčka, ktorá sa odsťahovala do zahraničia. V septembri 2021 nám pribudli 2 novoprijaté deti.

***Hlavným cieľom*** výchovy a vzdelávania v materskej škole je dosiahnutieoptimálnej kognitívnej, senzomotorickej a sociálnocitovej úrovne ako základu pre školské vzdelávanie v základnej škole a pre život v spoločnosti.

V každodennej práci umožňujeme dieťaťu napĺňať život a učenie prostredníctvom hry, priamej skúsenosti a aktívneho bádania, vedieme ich k zdravému životnému štýlu a usilujeme sa o ich zdravý a bezpečný život zaradením pohybových aktivít, starostlivosťou o osobné zdravie a poznanie svojho tela, pravidelnými vychádzkami a pobyte na školskom dvore, či športovaním v telocvični. Každodenný pobyt detí sa snažíme spríjemňovať aj rôznymi zaujímavými aktivitami, súťažami, dramatizáciami rozprávok, tancom, spevom, divadelnými predstaveniami, či zaujímavými prednáškami.

**Aktivity a prezentácia školy na verejnosti v šk. roku 2020/2021.**

Vzhľadom na pretrvávajúce opatrenia kvôli pandemickej situácii v štáte sa nám nepodarilo zorganizovať všetky naplánované aktivity, či akcie. Snažili sme sa prezentovať na webstránke školy a obce.

V mesiaci september sme privítali nové deti, zoznámili sme ich s kamarátmi, učiteľkami, zamestnancami a priestormi MŠ.

Postupne sa oboznámili s hračkami a hracími kútikmi v triede, s denným poriadkom materskej školy, prosociálnymi pravidlami.

V školskej jedálni si postupne osvojovali návyky stolovania.

V areáli MŠ a na školskom dvore sme hrali loptové hry, preliezali preliezačky, hojdali a šmýkali sa na šmykľavkách. Deti mali veľkú radosť z pohybu. Počas vychádzok sme spoznávali krásy našej obce a okolitej prírody.

**8.septembra** sme usporiadali športové hry a súťaže v telocvični za účelom spoznania náčinia a náradia, ktoré máme k dispozícii a rozvíjali sme pri tom základné lokomočné pohyby a hrubú motoriku detí.

Propagáciou **Zdravej výživy** prostredníctvom ochutnávok ovocia a zeleniny sme viedli deti k ich konzumácii a v spolupráci so ŠJ aj zdravých potravín, jedál a nápojov.

V mesiaci október sme nacvičili zhudobnenú dramatizáciu rozprávky **O veľkej repe**, kde si deti mohli zahrať rôzne role, rozprávkové postavy.

**24. októbra** nám konečne zafúkal priaznivý vietor, aby sme na školskom dvore **„Púšťali šarkanov “.**

V čase **od 03.11. do 13. 11.** bola prerušená prevádzka MŠ z dôvodu karantény. Potom väčšinou vládlo nepriaznivé počasie, preto sme sa venovali tvorivým činnostiam v triede, vyrábali rôzne predmety z prírodných materiálov, ktoré si doniesli z vychádzok. Strihali, lepili, maľovali a kreslili. Svojimi prácami prispeli k výzdobe interiéru MŠ. A v telocvični sa zase dosýta vyšantili.

V minulom školskom roku sme sa zapojili do súťaže **„ Recykluj a vyhraj“.** Zložili sme **text a hudbu piesne** o produktoch a aktivitách spoločnosti Milk Agro s.r.o. Nahrávku sme zaslali a vyhrali poukážku na nákup učebných pomôcok a hračiek v hodnote 200,- € a tiež poukážky vo výške 40,- €, za ktoré sme nakúpili deťom malé občerstvenie. Tieto ceny nám osobne odovzdali **25. 11. 2020.**

**1. decembra** sme začali s výzdobou interiéru MŠ, ozdobili vianočný stromček, deti maľovali Čertíkov, Mikulášov, vianočné gule, lepili reťaze... Tri dievčatá nakreslili Mikuláša. Tieto práce sme poslali do súťaže a 18.12. 2020 sme vyhrali spoločenskú hru a poukážku na nákup v hodnote 10,- €, za ktoré sme kúpili občerstvenie na Mikuláša.

**2. decembra** si vyskúšali hry a šantenie na čerstvo napadnutom prvom snehu.

**4. decembra** zneli v MŠ piesne a básne,  ktorými deti privítali Mikuláša, Anjela a Čerta.Všetky deti boli obdarované a šťastné. Spoločne si zatancovali a posedeli pri malom občerstvení.

**10. decembra** sme spolu s deťmi napiekli chutné medovníky, ktoré sme pripravili na Vianoce.

**24. decembra** bol odvysielaný prostredníctvom facebooku obce **„Vianočný pozdrav“** pre rodičov a obyvateľov obce. S deťmi sme pripravili vianočné koledy a vinše. Napísali sme aj List Ježiškovi, ktorý nám poslal darček v podobe CD rozprávok.

**5. marca** sa zmenili naše deti na nepoznanie. Každé sa skrývalo za obľúbenou maskou, ktorú im zabezpečili rodičia. Deti sa veľmi tešili, tancovali, spievali. Každé dieťa bolo obdarované pekným darčekom, spoločne si posedeli pri občerstvení.

**10. marca** bolo prostredníctvom CPPP a P so súhlasom rodičov vykonané Logopedické depistážne vyšetrenie detí. Veľa detí má problémy so správnou výslovnosťou hlások a hláskových skupín v slovách. Dúfame, že sa nám spoločnými silami postupne podarí tieto nedostatky odstrániť.

**Marec – mesiac knihy** sme oslávili čítaním rozprávok, oboznamovaním sa s rôznymi druhmi maňušiek, hraním divadielok a dramatizáciou rozprávok: „ Pampúšik“ a „ Koza rohatá a jež“. Deti sa vciťovali do jednotlivých rolí rozprávkových hrdinov.

Koncom marca sme vyzdobili priestory MŠ prácami našich detí a učiteliek k blížiacim sa sviatkom jari.

**Apríl** nám priniesol pekné jarné počasie, ktoré sme využili na prechádzky do prírody a pozorovanie jarabinskej fauny a flóry.

**2. mája** sme zabezpečili fotografovanie detí na žiadosť viacerých rodičov. Fotografie boli nádherné, rodičia spokojní.

Aj deď kvôli pandemickej situácii v štáte sa nemohlo konať vystúpenie detí v KD pri príležitosti Dňa matiek, aj tak sme s deťmi pripravili piesne, básne a darčeky. Každé dieťa zaspievalo mamke doma a odovzdalo darček.

**25. mája** k nám zavítalo divadielko Slniečko so zameraním na zdravú výživu a slušné správanie. Deti boli nadšené.

**1. júna** – najkrajší deň v roku sme oslávili súťažami, spevom, občerstvením a nakoniec aj darčekmi.

**18. júna** deti pripravili aj darčeky pre svojich otcov, ktorých majú tiež veľmi rady a chcú im vzdať úctu za starostlivosť a prácu v prospech rodiny.

**22. júna** sme pozvali na návštevu p. Ženčucha z PZ zo Starej Ľubovne, ktorý pútavým spôsobom s použitím rôznych rekvizít porozprával o dopravnej situácii na cestách, dopravných značkách a nebezpečenstvách na cestách, ktoré číhajú na deti hlavne počas prázdnin.

**29. júna** sa s nami prišli rozlúčiť deviataci ZŠ pekným spevom, deti obdarovali cukríkmi a zamestnancov MŠ kvetmi, za čo im kuchárky pripravili slávnostný obed na pekne prestretom stole.

**30. jún 2021 bol iný ako po minulé roky. Nelúčili sme sa s predškolákmi, pretože v tomto školskom roku sme nemali žiadneho predškoláka. Tak sme si zaspievali a zatancovali len tak, od radosti, že sa začína leto a sním spojené rodinné výlety a veľa pekných zážitkov.**

Z dôvodu prerušenia prevádzky MŠ počas COVID – 19, sme nestihli zrealizovať všetky naplánované akcie.

**Poďakovanie za plynulý chod MŠ patrí všetkým zamestnancom MŠ a aktívnym rodičom, s ktorými máme veľmi dobrú spoluprácu.**

**7. Zapojenie školy do projektov**

V tomto školskom roku sme sa zapojili do rozvojového projektu **Múdre hranie,** kde sme získali z MŠ a VSR 500,- € na nákup učebných pomôcok a hračiek.

**8. Spolupráca a vzájomné vzťahy školy**

**Spolupráca s jednotlivými inštitúciami a organizáciami nebola taká, ako sme naplánovali, kvôli obmedzeniam vzniknutým počas pandemickej situácie v štáte.**

***S rodičmi***

* poradenská činnosť, rodičovské združenie
* zabezpečovanie darčekov pre deti k sviatkom, príprava občerstvenia
* Rodičia aktívne spolupracovali pri adaptačnom procese detí. Prostredníctvom informačných oznamov sme sprostredkúvali informácie, poradenstvo  z hľadiska prevencie a psychohygieny detí.  Rodičov o akciách našej MŠ sme informovali aj prostredníctvom webovej stránky, kde mali rodičia možnosť nahliadnuť  k fotodokumentácii  z jednotlivých akcií. Rodičia sa podieľali pri aktivitách výchovno-vzdelávacieho  procesu formou zakúpenia výtvarného materiálu, taktiež  prispeli  odmenami v podobe ovocia, ovocných nápojov, sladkostí  k  školským akciám (Mikuláš, Karneval, MDD).

***So základnou školou***

* vzájomné konzultácie a hospitácie, príprava predškolákov a zápis detí do 1.roč. ZŠ.

**S CPPP a P**

* konzultácie a spolupráca pri zisťovaní školskej zrelosti, pri tvorbe IVP pre deti so ŠVVP, logopedické depistážne vyšetrenia.
* na základe odporúčania pedagógov a CPPP a P - návšteva logopéda.

**S obecným úradom**

* účasť na zastupiteľstvách, akciách organizovaných OÚ

**So ZPS**

* Zhotovovanie darčekov k sviatkom a jubileám.

**9. Výsledky a závery inšpekčnej činnosti:**

V školskom roku 2020/2021 sa inšpekcia nekonala.

**10. Priestorové a materiálno – technické podmienky školy**

Vnútorné priestory sú čisté, esteticky upravené v súvislosti so zameraním nášho ŠkVP.

MŠ je vybavená odbornou a detskou literatúrou, ktorú postupne dopĺňame a inovujeme, edukačnými hračkami, rôznorodými učebnými pomôckami a materiálmi, didaktickou technikou, digitálnymi technológiami, ktoré sme väčšinou získali prostredníctvom projektov a sponzorsky. Moderné hračky a učebné pomôcky nám pomáhajú využívať inovačné metódy a formy práce s deťmi v prospech získavania poznatkov a skúseností prostredníctvom zážitkového a  sociálneho učenia.

V tomto školskom roku bola zrekonštruovaná Šatňa detí a WC pre zamestnancov MŠ. Zakúpili sme nové skrinky do šatne pre deti. Rodičia zabezpečili výtvarný materiál a časť hygienických potrieb pre deti.

**Finančné prostriedky ešte potrebujeme na zakúpenie detského nábytku v hrových kútikoch v triede, malej chladničky na odkladanie stravy pre deti s určitou potravinovou intoleranciou , na vymaľovanie interiéru MŠ ( trieda, WC pre deti, dokúpenie nových – moderných učebných pomôcok a hračiek, dopravného ihriska, revitalizáciu detského ihriska o športové zostavy na rozvoj telesnej zdatnosti , vôľových a charakterových vlastností detí, na úpravu chodníkov a parkoviska.**

**11.Finančné a hmotné zabezpečenie**

- Celková dotácia od obce aj na ŠJ a ŠKD:

- Dotácia na 5 ročné deti:

- Príspevky od rodičov:

**12. Hodnotenie výchovno –vzdelávacej činnosti v školskom roku 2020/2021.**

V školskom roku 2020/2021 sme realizovali predprimárne vzdelávanie podľa ŠkVP **„Poznávaj a uchovávaj tradície svojich predkov“** vypracovaných v súlade so ŠVP pre predprimárne vzdelávanie v materských školách.

 Pri usporiadaní denných činností sme sa snažili o vyvážené striedanie činností a tým zabezpečenie optimálneho biorytmu dieťaťa. Vytvárali sme deťom priestor na hru a učenie a zároveň sme sa snažili dodržiavať zásady zdravej životosprávy. V dennom poriadku sa striedali hry a hrové činnosti, pohybové a relaxačné cvičenia a edukačné aktivity. Výchovu a vzdelávanie sme uskutočňovali počas celého dňa prostredníctvom vzdelávacích aktivít. Tie sme realizovali ako samostatnú organizačnú formu počas dňa, najčastejšie však počas hier a hrových aktivít detí. Vzdelávacie aktivity sme realizovali striedavo skupinovými, individuálnymi i frontálnymi formami práce s deťmi.

**Plán výchovno-vzdelávacej činnosti**

Vychádzajúc zo skutočnosti, že plány VVČ sú pedagogickou dokumentáciou v MŠ a odrážajú odborné kompetencie učiteľky a jej pedagogickú tvorivosť, prispôsobili sme ich vonkajším a vnútorným podmienkam školy - prevádzke, organizácii dňa, vnútornému poriadku, prírodnému a sociálnemu prostrediu, lokalite. Už z predchádzajúcej praxe sa nám osvedčili tematické plány motivované konkrétnou témou s cieľavedomou a systematickou plánovanou  ponukou činností, aktivít a edukačných hier. Pri výbere konkrétnych hrových činností sme zosúladili vhodný výber didaktických prostriedkov s výberom spôsobu realizácie jednotlivých aktivít. Vychádzali sme najmä z toho, čo deti poznajú, čo ich zaujíma a čo ich chceme naučiť. Poskytli sme im priestor na skúmanie, objavovanie, experimentovanie. Takto naplánované činnosti a hry uspokojovali túžbu detí po poznaní, po získavaní nových poznatkov, vždy rešpektujúc dieťa, jeho možnosti, schopnosti a spôsobilosti. Pri plánovaní obsahových štandardov si učiteľka stanovila rámcový obsah v rámci individuálnych vývinových a rozvojových možností detí. Využívali sme aj výsledky pedagogickej diagnostiky v prospech každodennej práce s deťmi .

**Psychohygienické podmienky výchovy a vzdelávania**

Denný poriadok MŠ  rešpektuje vekové, vývinové a individuálne osobitosti detí. Podporuje a rozvíja telesné a duševné zdravie, rešpektuje psychický, telesný, sociálny vývin a zdravotný stav jednotlivca. Vymedzuje striedanie činností týkajúcich sa životosprávy a činností zabezpečujúcich celkový rozvoj dieťaťa. Striedanie jednotlivých druhov činností je primerané rozvojovým možnostiam detského organizmu. Vytvára časový priestor pre hru a učenie, dbá na dodržiavanie zásad psychohygieny, zdravej životosprávy, pevné stanovený čas na prijímanie stravy, pitný režim a osvojovanie si zdravých stravovacích návykov. Pitný režim zabezpečuje ŠJ.

Počas dňa sa realizujú pohybové a relaxačné cvičenia, edukačné aktivity s telovýchovným zameraním (denne trávia deti pobyt na čerstvom vzduchu v areáli MŠ, na ihriskách , v blízkom okolí MŠ v dĺžke 1,5 – 2 hod.) Vychádzky s pozorovaním, objavovaním, experimentovaním, zážitkovým učením a zbieraním prírodného materiálu . Pre pobyt na vychádzkach a v dopravných situáciách sme zabezpečili pre deti reflexné vesty. Preventívno-výchovný program rozpracovaný v ŠkVP ( Národný program prevencie obezity) smeroval svojimi rôznorodými aktivitami k podporovaniu pohybu, radosti detí a vnútornej pohody.

Adaptácia novoprijatých detí v materskej škole bola realizovaná postupným predlžovaním pobytu dieťaťa v materskej škole ( od 1 hodiny ). Deti zvládli prechod z rodiny do MŠ bez väčších problémov, postupne sme ich adaptovali zo zreteľom na ich psychické a fyzické potreby a vyspelosť. Individuálnym prístupom sme im uľahčovali vstup do pre nich doposiaľ neznámeho prostredia a podarilo sa nám  v priebehu školského roka zadaptovať všetky prihlásené deti.

|  |  |  |
| --- | --- | --- |
| **Vzdelávacia oblasť** | **Najlepšie výsledky detí vo vzdelávacej oblasti** | **Najčastejšie problémy detí vo vzdelávacej oblasti** |
| **Jazyk**  **a komunikácia** | Deti dokázali nadväzovať rozhovor primerane veku, no sú aj deti, ktoré nerady komunikujú. Menej aktívne deti nenásilnou formou povzbudzujeme ,poskytujeme im príležitosť –priestor a čas na vyjadrenie, zabezpečujeme podpornú spätnú väzbu, rovnomerne zapájame všetky deti do rozhovorov. Učiteľky po dohode s deťmi vymedzili základné pravidlá komunikácie v triede (napr. počúvať, keď druhý hovorí; neskákať mu do reči; prihlásiť sa oslovo), umiestnili sme na viditeľné miesto (v podobe piktogramov), dbáme na ich dôsledné dodržiavanie.  V spolupráci s logopedickou poradňou sa snažíme viesť deti k správnej výslovnosti hlások a hláskových skupín prostredníctvom jazykových hier, spestrujeme edukačné aktivity využívaním špecifických riekaniek so zameraním na precvičovanie problematických spoluhlások (sykaviek, slabikotvorných spoluhlások r, ŕ, l, ĺ, a pod.)  Pravidelným čítaním, reprodukciou textu a bohatou ponukou textových žánrov, možnosťou výberu podľa záujmu detí poskytujeme bohaté zážitky a skúsenosti s čítaním, podporujeme pozitívny vzťah ku knihám a písanej kultúre, prispievame k upevňovaniu čitateľských návykov.  Často zaraďujeme analyticko – syntetické hry so slovami, rozčleňovanie slov na slabiky, využívame rôzne logopedické kartičky, dramatizácie rozprávok, hudobno – pohybové hry, piesne a básne . Deti majú možnosť vyjadriť svoje pocity, zážitky a získané vedomosti rôznym spôsobom (v rámci výtvarných, hudobno-pohybových či dramatických činností).  Identifikujú niektoré písmená abecedy, niektoré vedia napísať aj svoje meno tlačenými písmenami.  Vedeli kresliť grafomotorické prvky vyžadujúce pohyb zápästia, dlane a prstov, snažili sa o správne držanie ceruzky a kresliaceho materiálu | Problém mali niektoré deti s jednoslovnými odpoveďami a súvislou komunikáciou. Veľa detí má problém so správnym vyslovovaním hlások a hláskových skupín. Tieto deti navštevujú logopedickú poradňu. Problémy sa vyskytujú aj pri skloňovaní slovných druhov, časovaní slovies, stupňovaní prídavných mien a prísloviek .Sú to hlavne deti, ktoré komunikujú doma nárečím.  Nesprávne držanie písacieho materiálu, sa snažíme odstraňovať v spolupráci s rodičmi. |
| **Matematika a práca s informáciami** | Určovali počet predmetov v skupine, prikladali aj odoberali, riešili kontextové úlohy, rozhodovali, či objekt má alebo nemá súčasne tri dané vlastnosti, triedili objekty na základe viacerých daných vlastností ovládali základy digitálnych technológií, triedili objekty, dokázali vytvoriť postupnosť, delili skupiny na dve skupiny s rovnakým počtom, ovládali viac, menej a rovnako v skupine do 10, zrakom aj hmatom správne určovali kocku, guľu, ihlan a poznali štvorec, kruh, trojuholník, obdĺžnik, určovali prvý, posledný, hneď pred, za. Dokážu rozlíšiť a pomenovať farby – biela, čierna, modrá, červená, žltá, oranžová, fialová, zelená, ružová. Staršie deti nemali problém s rozlíšením sýtosti farieb a odtieňov. Priraďovali počet predmetov k čísliciam. Pomocou jednoduchých básničiek hravou formou učiteľka upevňuje poznanie číselného radu najprv do päť, neskôr do desať. V prípade zostupného radu využíva rôzne bežné aktivity – „odštartovanie“, odpočítavanie a pod. Programovaním digitálnej hračky Bee – Bot sme viedli deti k rozvíjaniu logického myslenia, určovaniu počtu, pomenovávaniu predmetov a javov, priestorovej orientácii.. | Niektoré deti si mýlili geometrické tvary a farby. Problémy mali aj s určovaním polohy predmetov, učiteľky sa snažili o rozvíjanie všetkých pojmov spojených s orientáciou hravou formou. |
| **Človek**  **a príroda** | Deti rady vyjadrovali svoje predstavy o prírodných javoch, predmetoch, situáciách v rozhovoroch, výtvarným stvárnením, dramatickým vyjadrovaním predstáv. Identifikovali prvky počasia a realizovali krátkodobé pozorovania zmien v prírode, poznali zmeny v prírode počas roka, vedeli charakteristické znaky ročných období samostatne triedili prírodné reálie podľa daných kritérií. Identifikovali rôznorodosť živočíšnej ríše.  Poznávali ľudské telo a jeho fyziologické funkcie. Pri pozorovaní živočíchov využívaním lupy, mikroskopu sa zameriavame na tie, ktoré sa nachádzajú v blízkom okolí (napr. na školskom dvore) alebo na tie, s ktorými majú deti skúsenosti (rôzne druhy hmyzu, živočíchy chované pre úžitok – pozorovanie v obci ,exkurzia na PD). Vedieme ich k láske k prírode, jej ochrane, zbierame odpadky v lesoparku a v areáli MŠ. Pozorujeme klíčenie rastlín, experimentujeme, pozorujeme a skúmame (svetlo a tiene, teplo a horenie, topenie a tuhnutie, vyparovanie, rozpúšťanie, zvuk, sila a pohyb). | Stretávame sa s deťmi, ktoré sa boja hmyzu a hneď sa ho snažia bezdôvodne zašliapnuť.  Ale majú celkovo pozitívny vzťah k zvieratám a správne ochranárske postoje k prírode, ktoré im neustále vštepujeme. |
| **Človek**  **a spoločnosť** | Učili sa vhodne pozdraviť, poprosiť, poďakovať, ospravedlniť sa, prihlásiť sa o slovo, neskákať si navzájom do reči. Poznali rodinnú hierarchiu aj rolu rodičov v rodine. Orientovali sa doma aj v materskej škole, poznali mená svojich spolužiakov aj učiteliek, zamestnancov MŠ. Poznali svoju adresu, správne používali pojmy –včera dnes zajtra, ráno, na obed, večer. Vedeli sa správať ohľaduplne , vedeli sa sústrediť na činnosť, pracovať v skupine a rešpektovať ostatných, poznali pozitívne a negatívne ľudské vlastnosti, snažili sa nenásilne riešiť konflikt. Poznávali základné pravidlá správania sa v cestnej premávke.  Učiteľky rozprávajú o minulosti blízkeho okolia aj prostredníctvom zvykov, tradícií a folklóru, ktoré sa viažu na danú lokalitu. Obsah sprístupňujú napríklad prostredníctvom sviatkov, na ktoré sa lokálne zvyky, tradície a folklór viažu. | Aj keď poznali pravidlá slušného správania sa, denne sa im museli pripomínať a riešili sme konflikty medzi deťmi hlavne pri hrách, požičiavaní hračiek. Učiteľky stimulujú deti k rozoznávaniu a hodnoteniu vhodnosti alebo nevhodnosti správania v zmysle dodržiavania elementárnych základov etikety. |
| **Človek**  **a svet práce** | Učiteľky zameriavali pozornosť detí na skúmanie vlastností rôznych predmetov a následne sa spolu s deťmi sa ich pokúšali triediť podľa materiálov, z ktorých sú vyrobené. Skúmajú spolu rôzne druhy materiálov a zamýšľajú sa nad možnosťou ich použitia, pričom sa prednostne sústreďovali na prírodné materiály: kameň, drevo, uhlie, slama, šúpolie, perie, vlna a pod. Pri zvažovaní možnosti ich využitia pri tvorbe špecifických výrobkov spolu zdôvodňovali využitie vymenovaním vlastností, ktorými sa materiál líši od iných materiálov. Neskôr učiteľky viedli deti k podobnému skúmaniu človekom upravených materiálov: papier, plasty, sklo, kovy, textil a pod. Na základe rozpoznávania rôznych materiálov sa učiteľky snažia viesť deti k rozvoju recyklačných spôsobilostí – k triedeniu odpadu. Zhotovovali jednoduché výrobky z prírodných materiálov, ktoré využili na výzdobu interiéru MŠ, alebo zhotovili darček. Viedli sme deti k realizácii činností, pri ktorých dieťa využíva jemnú motoriku, napríklad navliekanie korálikov, prevliekanie šnúrok, triedenie drobných predmetov, skladanie papiera a podobne. Učiteľky sa zameriavali na rozvoj jednoduchých užívateľských zručností: hrabanie hrabľami; prenášanie sypkého materiálu lopatou; skrutkovanie; odťahovanie a priťahovanie matíc kľúčom; strihanie nožnicami; krájanie tupým nožom; otváranie a zatváranie visacieho zámku; viazanie uzla a mašličky; navliekanie ihly a zošívanie tupou ihlou; pranie mydlom; nalievanie tekutín z fľaše a do fľaše... | Nie všetky deti vedia skladať a konštruovať podľa plániku, či predlohy.  Niektoré deti nemajú dostatočne osvojené návyky sebaobsluhy, pri obliekaní a stolovaní, či upratovaní hračiek po hre. |
| **Umenie**  **a kultúra** | Učiteľky viedli deti k správnemu tanečnému držaniu tela, kultivovanému pohybu pri pohybovom vyjadrení obsahu riekaniek, piesní a hudby. Imitačne osvojovali s deťmi tanečné prvky: tanečnú chôdzu, tanečný beh, prísunový krok (dopredu, dozadu a do strán), poskočný krok, cval, točenie vo dvojici, točenie na mieste, pohupy v kolenách, úklony pri jednoduchých tanečných choreografiách. Vhodne kombinujú hru na tele (tlieskanie, plieskanie, dupanie) a tanečné prvky. Vyberali vhodné hudobno-pohybové hry, v ktorých deti imitujú pohyb, resp. tvoria vlastné pohybové vyjadrenie. Viedli sme ich k dodržiavaniu pravidiel v hudobno-pohybových hrách. Zameriavame pozornosť detí na názvy základných farieb a farieb zmiešaných (z dvoch základných farieb), svetlých a tmavých farieb. Poskytujeme možnosť výberu jednoduchej maliarskej techniky, napr. tempera – farby riediteľné vodou (s možnosťou miešania farebnej masy), alebo vodové farby, farebné tuše, pastel, pastelky, fixky (farby s možnosťou výberu pripraveného farebného tónu); vedieme s deťmi rozhovor o farbách a pocitoch ktoré vyjadrujú; dôraz na výraz farieb (napr. tmavé, svetlé) a na ich miešanie. Viedli sme deti k osvojovaniu návykov držania maliarskeho nástroja a miešania farieb. Učiteľky nechávali dieťaťu priestor na vlastnú sebarealizáciu, objavovanie, experimentovanie a vyjadrenie fantázie s možnosťou prepojenia na aktivity v inej vzdelávacej oblasti. Individuálnym prístupom a častým zaraďovaním kreslenia dotvárali postupne všetky detaily ľudskej a zvieracej postavy. | Pri speve sa mali tendenciu prekrikovať. Nie všetky deti vedeli nakresliť ľudskú, či zvieraciu postavu /s prihliadnutím na vekové a vývinové možnosti a kompetencie každého dieťaťa. Využívali sme individuálny prístup . |
| **Zdravie**  **a pohyb** | Správne držanie tela v rôznych polohách (stoj, sed, ľah) učiteľky každodenne podporujú zdravotnými cvičeniami. Súčasťou aktivít sú relaxačné a uvoľňovacie cvičenia. Spolu s učiteľkou deti uvádzajú základné znaky choroby a jej vplyvu na denný režim. S pomocou učiteliek sa deti snažia charakterizovať zdravé a nezdravé stravovanie. Vysvetľuje sa im význam rovnováhy príjmu a výdaja energie (obezita a podvýživa), dôležitosť pitného režimu. Prostredníctvom vhodných telesných cvičení a pohybových hier učiteľky deťom pomáhajú osvojiť si a zdokonaliť správnu techniku základných lokomočných pohybov (beh rýchly a pomalý, slalomový beh, beh cez prekážky, beh zo štartu do cieľa, manipulovali s náradím a náčiním, dodržiavali pravidlá pohybových hier. Vedeli identifikovať situácie ohrozujúce zdravie. Aktívne sa zúčastňovali pri príprave stolovania. | Naďalej treba sledovať a viesť deti k správnemu držaniu tela počas všetkých aktivít dňa. Upozorňovať deti na presné vykonávanie zdravotného cviku a používanie správnej terminológie.  Viesť k ochrane zdravia seba a druhých. |

**Realizáciou vlastných cieľov ŠkVP deti získavajú:**

* Hrdosť na seba, lásku k rodine, ľuďom, obci, jej tradíciám a zvykom
* Možnosť prezentovať piesne a tance obce v tradičných krojoch
* Vedomosti o krojoch, ich výrobe
* Oboznámia sa s piesňami, tancami a hrami obce Jarabina
* Pracovné zručnosti na niektorých historických pracovných nástrojoch
* Schopnosť rozlišovať liečivé bylinky okolitých lesov a lúk
* Naučia sa pripravovať niektoré tradičné jedlá
* Spoznajú historické budovy a ich interiér

**Depistáž školskej spôsobilosti**

V tomto školskom roku sa nekonala, lebo sme nemali ani jedného predškoláka v MŠ.

Dňa **15.03.2021** bolo so súhlasom rodičov vykonané logopedické depistážne vyšetrenie. Na základe vykonanej depistáže sa mohli rodičia dohodnúť s p. Hanušovskou o ďalšom postupe pri odstraňovaní nesprávnej výslovnosti hlások v slovách u detí a v spolupráci s učiteľkami.

**Výsledky logopedickej depistáže:**

**Odporúčania:**

* dôslednejšie využívať individuálny prístup k deťom v oblastiach, v ktorých nedosiahli požadované výsledky **v** **spolupráci so zákonnými zástupcami detí.**
* zameriavať sa na kvalitný rozvoj komunikačných schopností detí
* rozvíjať oslabené, menej rozvinuté stránky dieťaťa
* logopedická starostlivosť

**Práca nepedagogických zamestnancov:**

Nepedagogickí zamestnanci dvakrát do týždňa vykonávali v interiéri a exteriéri školy činnosti spojené so sanitáciou, dezinfekciou, upratovaním...

Všetky činnosti boli vykonávané dodržaním hygienicko-epidemiologických opatrení.

**13. Vnútorný systém kontroly a hodnotenia detí**

V materskej škole je hodnotenie dieťaťa realizované prostredníctvom pedagogickej diagnostiky dieťaťa. Celkový vývin dieťaťa je priebežne sledovaný a zaznamenávaný

v diagnostickom hárku. Dieťa je hodnotené vzhľadom k jeho osobnostným predpokladom, rozvojovým možnostiam a nie k porovnávaniu sa s inými deťmi. Pedagóg má pracovať s dieťaťom tak, aby  optimálne podporoval  jeho rozvoj a prispôsobil vzdelávanie jeho individuálnym vzdelávacím potrebám a možnostiam, musí dieťa poznať a porozumieť mu.

Cieľom hodnotenia vzdelávacích výsledkov detí v škole je poskytnúť dieťaťu a jeho rodičom spätnú väzbu o tom, ako dieťa zvládlo danú problematiku, v čom má nedostatky, kde má rezervy a aké sú jeho pokroky. Súčasťou hodnotenia je tiež povzbudenie do ďalšej práce, návod, ako postupovať pri odstraňovaní nedostatkov. Cieľom je zhodnotiť vedomosti, zručnosti a spôsobilosti.

***Metódy a prostriedky hodnotenia detí:***

1. *Metóda verbálnych výpovedí dieťaťa s analytickým zámerom*– cieľom je získať prehľad o úrovni vedomostí dieťaťa, rozumových operácií a schopností aplikácie myšlienkových operácií, detských prekonceptoch (osobných názoroch, intuície), výslovností a reči dieťaťa.
2. *Metóda grafického vyjadrenia* – zameraná na uskutočnenie diagnostiky grafomotoriky dieťaťa, znázornenia matematickej a priestorovej predstavivosti, na analýzu poznatkov a porozumenia inštrukciám, výkonom so zameraním na grafomotorické zručnosti.
3. *Metóda kreativity a umeleckého vyjadrenia* – zameraná na analýzu obsahu skrytej výpovede o prežívaní dieťaťa, diagnostika výtvarného nadania.
4. *Metóda telovýchovných a pohybových zručností* – zameraná na to ako je vyvinutá hrubá a jemná motorika, koordinácia pohybov a zmyslových receptorov, pohybové nadanie.
5. *Metóda pracovnej zručnosti a pohotovosti v práci s materiálom* – zameraná na koordináciu pohybov rúk a zmyslových orgánov, vzťah k pracovným činnostiam, sebadisciplíne, porozumeniu inštrukciám, výtvarné nadanie.
6. *Pozorovanie dieťaťa* – má za cieľ poznávať schopnosti dieťaťa, osobnostné vlastnosti, psychické stavy, sociálne vzťahy, ostatné prejavy, ktoré dieťa charakterizujú ako osobnosť.
7. *Pozorovanie triedy ako sociálnej skupiny* – má za cieľ poznávať verbálne kontakty detí medzi sebou, k učiteľke, pohyb všetkých detí po triede, sociálne postavenie jednotlivcov v rámci skupiny.
8. *Sociometrické metódy* – zamerané na zisťovanie sociálnych vzťahov.
9. *Rozhovory s dieťaťom alebo skupinou detí* – môže byť individuálny, skupinový, voľný, riadený, kombinovaný, diagnostický.
10. *Rozhovory s rodičmi a konzultácie s odborníkmi*
11. *Anamnéza*– fakty a informácie o predošlom vývine dieťaťa.
12. *Dotazník* – formou získavania údajov od rodičov detí (údaje o rodine, domáce prostredie a jeho podmienky rozvoja, anamnestické údaje o dieťati, postoje a názory rodičov...)
13. *Rozbor procesu učenia* – využitie didaktických hier a testov.
14. *Štúdium pedagogickej dokumentácie*
15. *Analýza vlastnej pedagogickej aktivity*
16. *Portfóliá*
17. *Pozorovacie hárky*
18. *Hodnotenie*
19. *Sebahodnotenie*

**14.**  **Vnútorný systém kontroly a hodnotenia zamestnancov**

Hodnotenie zamestnancov prebieha na základe:

* pozorovania,
* hospitácie,
* rozhovoru
* diskusie,
* výsledkov detí, ktoré učiteľka dosiahne vo výchovno-vzdelávacom procese,
* sledovania pokroku detí,
* hodnotenia výsledkov pedagogických zamestnancov v oblasti ďalšieho vzdelávania, tvorby učebných pomôcok, mimoškolskej činnosti,
* hodnotenia pedagogických a odborných zamestnancov manažmentom školy,
* hodnotenia učiteľov deťmi a rodičmi.

V závere školského roka prebieha hodnotenie pedagogických zamestnancov školy priamym nadriadeným podľa hodnotiacich hárkov, ktoré zohľadňujú dva pohľady: sebahodnotenie zamestnanca a hodnotenie zamestnanca nadriadeným.

***Aj naďalej sa budeme snažiť kvalitnou výchovno – vzdelávacou činnosťou o dosiahnutie optimálnej kognitívnej, senzomotorickej a  sociálno-citovej úrovne pripraviť na vstup do základnej školy a na ďalší aktívny život v spoločnosti.***